पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सबसे बड़े सरकारी अस्पताल अलवर में सोमवार सुबह करीब 11 बजे ठेका सफाईकर्मियों ने काम बंद कर दिया। सफाईकर्मियों ने कहा कि उनको 195 रुपए प्रतिदिन मिलता है। कोरोना वार्डों में पूरी सफाई करते हैं। जान जाेखिम में डालकर काम करते हैं। उल्टा सफाईकर्मियों को धमकाया जाता है। कभी मोबाइल स्विचऑफ होने पर उनको थाने भिजवा दिया जाता है। सफाईकर्मी अरविंद कुमार ने कहा कि हमारा वेतन बढ़ाया जाए या एनआरएचएम के जरिए लगाया जाए। ताकि उनका वेतन बढ़ सके। उन्होंने कहा कि अस्पताल में 200 से ज्यादा सफाईकर्मी हैं।
अस्पताल प्रशासन सफाइकर्मी बढ़ा रहा
इसके तुरंत बाद ही अस्पताल प्रशासन सफाईकर्मी बढ़ाने की प्रक्रिया में लग गया। इस बात को अस्पताल प्रशासन भी स्वीकार कर रहा है कि काम सबका ही बढ़ा है। लेकिन, अलवर शहर से करीब 10 किमी दूर लाॅडर्स डेडिकेटेड कोविड हाॅस्पिटल बनाया हुआ है। वहां सफाईकर्मी के आने-जाने की समस्या है। लॉडर्स में 19 सफाइकर्मी लगे हुए हैं। अलवर जिला अस्पताल में सफाई का काम ठीक है।
मौत भी ज्यादा हो रही
अब अस्पताल में कोरोना के मरीजों की मौत भी ज्यादा होने लगी है। मरीज की मौत के बाद शव को कोविड गाइडलाइन के तहत पैक करना पड़ता है। इसके बाद शव को एंबुलेंस के जरिए सीधे श्मशान घाट भिजवाया जाता है। इसके अलावा भी सफाई का काम पहले से बढ़ा है।
पीएमओ ने कहा काम पर लौट आए
पीएमओ डॉ सुनील चौहान ने बताया कि सफाईकर्मियों ने कुछ देर के लिए काम रोका था। नए सफाईकर्मी भी लगा रहे हैं। ताकि अस्पतालाें में सफाई का कार्य प्रभावित नहीं हो। कुछ सफाईकर्मी काम पर लौट आए हैं। जबकि सफाईकर्मी करते रहे कि उनकी मांग नहीं मानी जाती हैं। हर बार झूठे आश्वासन देकर टरका दिया जाता है।
अस्पताल में 170 कोरोना मरीज
जिला अस्पताल में करीब 170 से अधिक काेरोना के मरीज भर्ती हैं। जिसमें से अधिकर ऑक्सीजन बैड पर हैं। आइसीयू में करीब 18 मरीज भर्ती हैं। हर दिन नए मरीजों का आने से कामकाज काफी बढ़ गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn